stanford-oval/wikipedia huggingface dataset:
אליהו הזקן
קשריו עם בבל

מסורת מהמאה ה-13 בשם "סדר היחס", אשר פורסמה במאה ה-15 בשו"ת מהרש"ל, קובעת כי רבי אליהו הזקן היה בעל אחותו של רב האי גאון. צונץ פיקפק במסורת זו, ובעקבותיו חוקרים רבים דחו אותה כאגדה, משום שלא סביר שחכם צרפתי לא נודע במיוחד ישא את אחותו של הגאון הבבלי. גם מבחינה כרונולוגית היא קשה שכן רבי אליהו הזקן חי דור שלם לאחר רב האי גאון.
אולם, עזרא פליישר מצא בסוף האקרוסטיכון של אזהרות רבי אליהו את הכינוי "אלוף". התואר "אלוף" היה תואר כבוד בבלי, שמעניקיו היו ראשי הישיבות והגאונים שבבבל. בכך ראה פליישר הוכחה שרבי אליהו היה בעל זיקה חזקה לישיבות בבל ואולי אף נסע ללמוד בה, ולכן הציע שניתן לקיים את המסורת שהוא נישא לאחות רב האי גאון. אברהם גרוסמן צירף לכך תוספת למדרש קהלת רבה שנמצאה בכתב יד בידי מנחם הירשמן, שנכתבה בידי חכם בשם אליהו בן מנחם המתאר את עלייתו לירושלים בשלושת הרגלים. בניגוד למגלה התוספת הירשמן, גרוסמן טען שהמדובר כאן ברבי אליהו בן מנחם מצרפת, והביא מכאן ראיה נוספת לשהייתו של רבי אליהו בארצות המזרח. על כך הוסיפו פליישר וגרוסמן ראיות שונות לזיקה של רבי אליהו למורשת בבל, בין השאר במניין המצוות באזהרותיו, ובנכונותו לדון בשאלת היתר אמירת קרובות בתפילה. את הקושי הכרונולגי הציע גרוסמן לתרץ בכך שמדובר על קרובת משפחה רחוקה יותר של רב האי גאון, ואולי מדובר בבת אחותו ולא באחותו עצמה.
יונה פרנקל התייחס לשיטת גרוסמן ופליישר, ודחה אותה. לדבריו, מציאת התואר "אלוף" בחתימת האזהרות היא מלאכותית ומאולצת. גם את הידיעה על עלייתו לרגל של חכם בשם רבי אליהו בן מנחם אין כל סיבה לפרש כמתייחסת לחכם הצרפתי, וסביר יותר לדעתו שהיא עוסקת בחכם בשם זהה מארצות המזרח. פרנקל סבור כי בלתי סביר כלל לטעון שרבי אליהו נסע לבבל או לארץ ישראל, כי אילו היה נוסע היה לבטח מכיר שם את אזהרותיו של רב סעדיה גאון שהיו נפוצות בארצות אלה, והיה מושפע מהן בכתיבת אזהרותיו. מאחר שאין רואים כל השפעה של רס"ג על רבי אליהו (אלא רק השפעה של אתה הנחלת, הלכות גדולות ורבי בנימין בן שמואל), לא ייתכן שרבי אליהו בקר בבבל. את המסורת על נישואיו על משפחת רב האי גאון הוא דוחה כאגדה.
לקריאה נוספת

אברהם גרוסמן, חכמי צרפת הראשונים (קורותיהם, דרכם בהנהגת הציבור, יצירתם הרוחנית), הוצאת מאגנס, האוניברסיטה העברית, ירושלים תשנ"ה
אברהם גרוסמן, שקיעת בבל ועליית המרכזים היהודים החדשים באירופה במאה הי"א: אגדה ומציאות; בתוך "דברי האקדמיה הלאומית הישראלית", כרך ח', ירושלים תשנ"ט, עמ' 159–185
הערות שוליים

↑  תוספות, מסכת יומא, דף ח', עמוד א', ד"ה דכולי.
↑  עזרא פליישר, "אזהרות לר' בנימן (בן שמואל) פייטן", קבץ על יד יא [כא] (תשמ"ה), עמ' 64–66, באתר אוצר החכמה (צפייה חופשית – מותנית ברישום).
↑  מנחם הירשמן, "שער הכוהן ועלייתו לרגל של אליהו בן מנחם: שרבובי מסורות של ימי-הביניים במדרשי חז"ל", תרביץ נה [ב] (טבת תשמ"ו), עמ' 217–227.
↑  אברהם גרוסמן, חכמי צרפת הראשונים, עמ' 88–98.
↑  יונה פרנקל, מבוא,  מחזור לשבועות לפי מנהגי בני אשכנז לכל ענפיהם, ירושלים תש"ס, עמ' מז–מח, באתר אוצר החכמה (צפייה חופשית – מותנית ברישום).
| --- | --- |
בקרת זהויות :  NLI: 987007307978505171
איגור אקינפייב

איגור ולדימירוביץ' אקינפייב (ברוסית: И́горь Влади́мирович Акинфе́ев; נולד ב-8 באפריל 1986 בווידנויה) הוא כדורגלן רוסי, המשחק בעמדת השוער בקבוצת צסק"א מוסקבה מליגת העל הרוסית, בה הוא מכהן גם כקפטן הקבוצה. מ-2004 עד 2018 כיהן כשוער בנבחרת רוסיה בכדורגל עמה העפיל לחצי גמר יורו 2008 ורבע גמר מונדיאל 2018. במדי צסק"א זכה שש פעמים באליפות ליגת העל הרוסית בכדורגל ובגביע אופ"א. במישור האישי הוא זכה 11 פעמים בתואר שוער השנה ברוסיה.
אקינפייב נחשב לשוער כשרוני מאוד, המושווה לגדולי השוערים. על פי הפדרציה הבינלאומית להיסטוריה וסטטיסטיקה של הכדורגל הוא השוער ה-15 בטיבו בעולם. בנוסף, הוא שיאן ההופעות בליגת העל הרוסית בכדורגל עם 544 הופעות.
קריירה > בצסק"א

אקינפייב עלה לקבוצה הבוגרת של צסק"א מוסקבה בשנת 2003, בגיל 17 בלבד, ומאז נכלל בקביעות כשוער הראשון בהרכב הקבוצה. במהלך השנים השתתף עימה בטורנירים שונים, ביניהם טורנירי אופ"א. תוארו הראשון היה אליפות רוסיה בשנת 2003.
בעונת 2004/2005 זכה אקינפייב עם צסק"א מוסקבה בגביע אופ"א, לאחר ניצחון בגמר המפעל 1-3 על ספורטינג ליסבון. היה זה הישג השיא בקריירה שלו. מאוחר יותר בשנה זו הוא סיים בסגנות הסופר קאפ האירופי, לאחר הפסד קבוצתו לליברפול. בשנה זו זכה גם באליפות רוסיה בפעם השנייה.
ב-2006 זכה אקינפייב בפעם השלישית באליפות רוסיה. בדצמבר אותה שנה הוא היה מועמד לעבור לשורותיה של ארסנל האנגלית, בשל התקרבות השוער ינס להמן לעזיבת הקבוצה. בתחילת 2007 זכה עם צסק"א בסופר קאפ הרוסי. כיום אקינפייב משמש כקפטן הקבוצה.
ב-18 באוקטובר 2016, לאחר משחק בין צסק"א למונקו במסגרת ליגת האלופות שהסתיים בתוצאה 1-1, השלים אקינפייב 40 משחקים רצופים בליגת האלופות ללא שער נקי. בסיכום עונת 2017/2018 נבחר על ידי מגזין "אוגוניוק" בפעם העשירית לתואר שוער השנה ברוסיה. בדצמבר 2018 ערך את משחק ה-300 שלו ללא ספיגות במדי צסק"א.
אקינפייב מחזיק בשיא שלילי בתולדות ליגת האלופות: במשך 11 שנים ויום, מ-21 בנובמבר 2006 עד 22 בנובמבר 2017, הוא ספג שערים ב-43 משחקים בטורניר הראשי ברציפות (85 שערים). ב-3 באוקטובר 2013 הוא עקף את "ההישג" של שוער פ.ס.וו ההולנדי, רונלד ווטרס, שבשנים 1997-2000 לא הצליח לשמור על שער נקי ב-16 משחקי ליגת האלופות ברציפות. השיא השלילי של אקינפייב החל בעונת 2006/2007, כאשר השוער החמיץ בשני משחקים ברציפות (עד אז החזיק ברצף יבש של שישה משחקים של שער נקי, תוך חישוב סיבובי המוקדמות). בעונה הבאה השתתפה צסק"א בשלב הבתים ואקינפייב שיחק בשלושה משחקים וספג בכל אחד מהם. הסדרה נמשכה בעונת 2009/10, בה שיחקה צסק"א 10 משחקים והגיעה לרבע הגמר. שישה משחקים נוספים בסדרה התקיימו בעונת 2013/2014 ושישה בעונת 2014/2015. עונת 2015/16 החלה גם עם שבעה שערים שהוא ספג בשני מחזורי מוקדמות והסדרה הסתיימה בתשעה שערים שהובקעו בכל ששת משחקי שלב הבתים. בעונת 2016/17 ספג אקינפייב 11 שערים ב-6 משחקים. הרצף נקטע במשחק הבית של המחזור החמישי בטורניר 2017/18 מול בנפיקה (2:0). בהתחשב במשחקי מוקדמות, הוא גם ספג 43 משחקים ברציפות - 39 בטורניר הראשי ו-4 במוקדמות - 84 שערים. רצף זה נקטע במשחק חוץ עם א.א.ק אתונה (2-0) ב-25 ביולי 2017 ונמשך 3,919 ימים (10 שנים ו-8 חודשים); אקינפייב שיחק את כל ארבעת המשחקים במוקדמות ליגת האלופות 2017/2018 עם אפס שערים שספג. בשני משחקים עם טרבזונספור (3:0, 0:0) בעונת 2011/12, בהם צסק"א לא ספגה שערים, בשער עמד ולדימיר גאבולוב. בנוסף, אקינפייב הפך לשוער הראשון בהיסטוריה שכבש שני שערים עצמיים במשחקי ליגת האלופות. הכדורגלן כבש את שעריו בעצמו ב-25 בנובמבר 2015 במשחק נגד וולפסבורג וב-8 בדצמבר 2016 במשחק מול טוטנהאם.
קריירה > בנבחרת רוסיה

אקינפייב החל את הקריירה שלו בנבחרת רוסיה בשנת 2004. אקינפייב נחשב לאחד השחקנים המובילים בנבחרת כבר בגילו הצעיר, והוא שימש כשוער הראשון שלה ביורו 2008. הוא העפיל עם הנבחרת ליורו מהמוקדמות על חשבון נבחרת אנגליה, לאחר שרוסיה ניצחה 0–1 את אנדורה ואנגליה הפסידה 2–3 לקרואטיה במחזור הסיום. אקינפייב הפגין יכולת טובה בטורניר היורו וזכה עם הנבחרת הרוסית במדליית הארד.
ב-27 במרץ 2015, סמוך לתחילת משחק חוץ של נבחרת רוסיה נגד נבחרת מונטנגרו בכדורגל במסגרת מוקדמות יורו 2016, אקינפייב נפגע בראשו מחפץ בוער שהושלך מהיציע ופונה לבית חולים. המשחק חודש לאחר כ-35 דקות אך פוצץ בהמשך.
במרץ 2017 מונה לקפטן הנבחרת. ב-1 ביולי 2018 במהלך משחק שמינית גמר גביע העולם נגד נבחרת ספרד, הוכתר לגיבור לאומי כאשר עצר בקצה רגלו פנדל של הנבחרת הספרדית, שהעלה את נבחרתו לשלב רבע הגמר, שם הסתיים המסע לאחר הפסד בדו-קרב פנדלים בעקבות החמצות של מריו פרננדס ופיודור סמולוב. באוקטובר 2018 הודיע על פרישתו מהנבחרת.
חיים אישיים

אביו הוא ולדימיר ואסילייביץ', אמו — אירינה ולדימירובנה. שם אחיו יבגני. הוא נשוי ליקטרינה גרון (ילידת קייב, 1 בנובמבר 1986). לשניים שלושה ילדים, דניל (יליד 2014), יבנגליה (ילידת 2015) ובת נוספת (ילידת 2021).
סטטיסטיקה > בצסק"א

| עונה | אליפות רוסיה> הופעות | אליפות רוסיה> שערים | אליפות רוסיה> רשת נקייה | גביע רוסיה> הופעות | גביע רוסיה> שערים | גביע רוסיה> רשת נקייה | גביע הליגה> הופעות | גביע הליגה> שערים | גביע הליגה> רשת נקייה | הסופרקאפ הרוסי> הופעות | הסופרקאפ הרוסי> שערים | הסופרקאפ הרוסי> רשת נקייה | גביע אופ"א הליגה האירופית> הופעות | גביע אופ"א הליגה האירופית> שערים | גביע אופ"א הליגה האירופית> רשת נקייה | ליגת האלופות> הופעות | ליגת האלופות> שערים | ליגת האלופות> רשת נקייה | הסופרקאפ האירופי> הופעות | הסופרקאפ האירופי> שערים | הסופרקאפ האירופי> רשת נקייה | סך הכל> הופעות | סך הכל> שערים | סך הכל> רשת נקייה |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | 13 | -11 | 6 | 2 | -1 | 1 | 2 | -1 | 1 | 0 | 0 | 0 | 0 | 0 | 0 | 1 | -2 | 0 | 0 | 0 | 0 | 18 | -15 | 8 |
| 2004 | 26 | -15 | 14 | 1 | -1 | 0 | 0 | 0 | 0 | 1 | -1 | 0 | 0 | 0 | 0 | 10 | -7 | 4 | 0 | 0 | 0 | 38 | -24 | 18 |
| 2005 | 29 | -17 | 15 | 7 | -4 | 3 | 0 | 0 | 0 | 0 | 0 | 0 | 15 | -11 | 6 | 0 | 0 | 0 | 1 | -3 | 0 | 52 | -35 | 24 |
| 2006 | 28 | -25 | 12 | 7 | -2 | 5 | 0 | 0 | 0 | 1 | -2 | 0 | 0 | 0 | 0 | 8 | -5 | 6 | 0 | 0 | 0 | 44 | -34 | 23 |
| 2007 | 10 | -6 | 5 | 2 | -1 | 1 | 0 | 0 | 0 | 1 | -2 | 0 | 2 | -1 | 1 | 3 | -8 | 0 | 0 | 0 | 0 | 18 | -18 | 7 |
| 2008 | 30 | -24 | 12 | 2 | -3 | 0 | 0 | 0 | 0 | 0 | 0 | 0 | 6 | -6 | 2 | 0 | 0 | 0 | 0 | 0 | 0 | 38 | -33 | 14 |
| 2009 | 30 | -30 | 10 | 4 | -3 | 2 | 0 | 0 | 0 | 1 | -1 | 0 | 4 | -3 | 2 | 6 | -10 | 0 | 0 | 0 | 0 | 45 | -47 | 14 |
| 2010 | 28 | -22 | 10 | 1 | 0 | 1 | 0 | 0 | 0 | 1 | -1 | 0 | 7 | -3 | 4 | 4 | -4 | 0 | 0 | 0 | 0 | 41 | -30 | 15 |
| 2011/12 | 28 | -22 | 11 | 4 | -5 | 1 | 0 | 0 | 0 | 1 | -1 | 0 | 4 | -3 | 2 | 0 | 0 | 0 | 0 | 0 | 0 | 37 | -31 | 14 |
| 2012/13 | 29 | -22 | 16 | 2 | -1 | 1 | 0 | 0 | 0 | 0 | 0 | 0 | 2 | -2 | 1 | 0 | 0 | 0 | 0 | 0 | 0 | 33 | -25 | 18 |
| 2013/14 | 29 | -24 | 13 | 3 | -1 | 2 | 0 | 0 | 0 | 1 | 0 | 1 | 0 | 0 | 0 | 6 | -17 | 0 | 0 | 0 | 0 | 39 | -42 | 16 |
| 2014/15 | 30 | -27 | 11 | 2 | -1 | 1 | 0 | 0 | 0 | 1 | -1 | 0 | 0 | 0 | 0 | 6 | -13 | 0 | 0 | 0 | 0 | 39 | -42 | 12 |
| 2015/16 | 30 | -25 | 15 | 3 | -5 | 1 | 0 | 0 | 0 | 0 | 0 | 0 | 0 | 0 | 0 | 10 | -16 | 0 | 0 | 0 | 0 | 43 | -46 | 16 |
| 2016/17 | 29 | -15 | 19 | 0 | -0 | 0 | 0 | -0 | 0 | 1 | -1 | 0 | 0 | 0 | 0 | 6 | -11 | 0 | 0 | 0 | 0 | 36 | -27 | 19 |
| 2017/18 | 28 | -20 | 15 | 0 | -0 | 0 | 0 | -0 | 0 | 0 | 0 | 0 | 6 | -9 | 2 | 10 | -10 | 5 | 0 | 0 | 0 | 44 | -39 | 22 |
| 2018/19 | 16 | -7 | 10 | 0 | -0 | 0 | 0 | -0 | 0 | 1 | 0 | 1 | 0 | -0 | 0 | 4 | -6 | 1 | 0 | 0 | 0 | 21 | -13 | 12 |
| 2019/20 | 30 | −29 | 13 | 1 | −3 | 0 | 0 | −0 | 0 | 0 | 0 | 0 | 5 | −9 | 1 | 0 | −0 | 0 | 0 | 0 | 0 | 36 | −41 | 14 |
| 2020/21 | 19 | −17 | 6 | 1 | −0 | 1 | 0 | −0 | 0 | 0 | 0 | 0 | 6 | −8 | 2 | 0 | −0 | 0 | 0 | 0 | 0 | 26 | −25 | 9 |
| סך הכל | 476 | −374 | 219 | 42 | −31 | 20 | 2 | −1 | 1 | 10 | −10 | 2 | 57 | −55 | 23 | 75 | −109 | 17 | 1 | −3 | 0 | 663 | −583 | 282 |
סטטיסטיקה > בנבחרת

| שנה | מוקדמות מונדיאל> הופעות | מוקדמות מונדיאל> שערים | מוקדמות מונדיאל> רשת נקייה | מונדיאל> הופעות | מונדיאל> שערים | מונדיאל> רשת נקייה | מוקדמות יורו> הופעות | מוקדמות יורו> שערים | מוקדמות יורו> רשת נקייה | יורו> הופעות | יורו> שערים | יורו> רשת נקייה | קונפדרציות> הופעות | קונפדרציות> שערים | קונפדרציות> רשת נקייה | ידידות> הופעות | ידידות> שערים | ידידות> רשת נקייה | סך הכל> הופעות | סך הכל> שערים | סך הכל> רשת נקייה |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | -3 | 0 | 1 | -3 | 0 |
| 2005 | 7 | -3 | 4 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 7 | -3 | 4 |
| 2006 | 0 | 0 | 0 | 0 | 0 | 0 | 4 | -1 | 3 | 0 | 0 | 0 | 0 | 0 | 0 | 3 | -1 | 2 | 7 | -2 | 5 |
| 2007 | 0 | 0 | 0 | 0 | 0 | 0 | 1 | 0 | 1 | 0 | 0 | 0 | 0 | 0 | 0 | 1 | -4 | 0 | 2 | -4 | 1 |
| 2008 | 3 | -3 | 1 | 0 | 0 | 0 | 0 | 0 | 0 | 5 | -8 | 2 | 0 | 0 | 0 | 4 | -5 | 1 | 12 | -16 | 4 |
| 2009 | 9 | -5 | 4 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | -3 | 0 | 10 | -8 | 4 |
| 2010 | 0 | 0 | 0 | 0 | 0 | 0 | 4 | -3 | 2 | 0 | 0 | 0 | 0 | 0 | 0 | 3 | -3 | 1 | 7 | -6 | 3 |
| 2011 | 0 | 0 | 0 | 0 | 0 | 0 | 2 | -1 | 1 | 0 | 0 | 0 | 0 | 0 | 0 | 2 | -1 | 1 | 4 | -2 | 2 |
| 2012 | 4 | 0 | 4 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 2 | 0 | 2 | 6 | 0 | 6 |
| 2013 | 6 | -5 | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 2 | -1 | 1 | 8 | -6 | 2 |
| 2014 | 0 | 0 | 0 | 3 | -3 | 0 | 4 | -3 | 1 | 0 | 0 | 0 | 0 | 0 | 0 | 5 | -1 | 4 | 12 | -7 | 5 |
| 2015 | 0 | 0 | 0 | 0 | 0 | 0 | 6 | -2 | 4 | 0 | 0 | 0 | 0 | 0 | 0 | 2 | -2 | 1 | 8 | -4 | 5 |
| 2016 | 0 | 0 | 0 | 0 | 0 | 0 | 0 | 0 | 0 | 3 | -6 | 0 | 0 | 0 | 0 | 6 | -4 | 3 | 9 | -10 | 3 |
| 2017 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 3 | -3 | 1 | 6 | -9 | 1 | 9 | -12 | 2 |
| 2018 | 0 | 0 | 0 | 5 | -7 | 1 | 0 | 0 | 0 | 0 | 0 | 0 | 0 | 0 | 0 | 3 | -5 | 0 | 8 | -12 | 1 |
| סך הכל | 29 | -16 | 14 | 8 | -10 | 1 | 21 | -10 | 12 | 8 | -14 | 2 | 3 | -3 | 1 | 41 | -42 | 16 | 110 | -95 | 47 |
תארים

אליפות ליגת העל הרוסית (שש זכיות): 2003, 2005, 2006, 2013, 2014, 2016 - עם צסק"א מוסקבה.
הגביע הרוסי (שש זכיות): 2005, 2008, 2009, 2011, 2013, 2014 - עם צסק"א מוסקבה.
הסופרקאפ הרוסי (שש זכיות): 2004, 2006, 2007, 2009, 2013, 2014 - עם צסק"א מוסקבה.
גביע אופ"א (זכייה אחת): 2004/2005 - עם צסק"א מוסקבה.
אובלדו פיליול

אובלדו מתילדו פיליול (בספרדית: Ubaldo Matildo Fillol; נולד ב-21 ביולי 1950) הוא כדורגלן עבר ארגנטינאי, ששיחק בעמדת השוער.
פיליול, שזכה לכינוי "אל פאטו" (בספרדית: El Pato, הברווז), נחשב לאחד מגדולי השוערים הדרום אמריקאים בכל הזמנים. הוא בילה את חלק הארי של הקריירה בקבוצת ריבר פלייט, אך שיחק בקבוצות נוספות בארגנטינה, בברזיל ובספרד.
כשחקן נבחרת ארגנטינה, רשם פיליול 58 הופעות, ושותף בשלושה טורנירי מונדיאל.
קריירת משחק

פיליול החל את הקריירה בקבוצת קילמס, כשזו שיחקה בליגה הבכירה. הוא ערך את הופעות הבכורה שלו ב-1 במאי 1969 מול הוראקן, שהייתה היחידה שלו בשנה זו. שנה אחר כך כבר היה לשוער הראשון של קבוצתו, אך ירד איתה לליגת המשנה, שם שימש כשוער ראשון במשך עונה נוספת.
ב-1972 חזר פיליול לליגה הבכירה כשחתם בקבוצת ראסינג קלוב. באליפות המטרופוליטנו של אותה שנה הצליחה ראסינג קלוב, עם פיליול כשוערה הבכיר, לסיים במקום השני. פיליול הדף באותה עונה שישה פנדלים, וקבע שיא חדש בליגה הארגנטינאית.
ב-1973 חתם פיליול בקבוצה המזוהה עמו ביותר, ריבר פלייט. ב-1975 זכתה ריבר פלייט באליפות המטרופוליטנו, ובכך עצרה רצף של 18 שנים ללא התואר. ההגנה, בראשות השוער פיליול, הייתה המצטיינת בליגה באותה שנה, כשספגה 38 שערים ב-38 משחקים, פחות מכל קבוצה אחרת. לאחר שזכתה פעם נוספת במטרופוליטנו של 1977, זכה פיליול בתואר כדורגלן השנה בארגנטינה, והיה לשוער הראשון שזוכה בתואר. פיליול שיחק בקבוצה ברציפות עד לשנת 1983, ובמקביל חווה את תקופת השיא שלו גם במדי נבחרת ארגנטינה, אליה זומן לראשונה כשחקן ריבר. הוא זכה עימה בסך הכל בשבע אליפויות. אמנם הקבוצה לא זכתה להצלחה בטורנירי היבשת, ובראשם גביע ליברטדורס, אך פיליול מיצב עצמו באותן שנים כאחד השוערים הטובים ביותר בארגנטינה.
ב-1983 עבר פיליול בן ה-33 לארחנטינוס ג'וניורס, אך שיחק במדיה 17 משחקים בלבד בטרם עבר לפלמנגו הברזילאית, במדיה שיחק במשך שתי עונות.
בעונת 1985/1986, כשמלאו לו 35 שנים, עבר פיליול לראשונה בקריירה לאירופה, כשחתם במדי אתלטיקו מדריד הספרדית. הוא פתח את העונה כשוערה הראשון של הקבוצה, כשעמד בשערה בשמונה המחזורים הראשונים, וכן בשלושה משחקים במסגרת גביע אירופה למחזיקות גביע ובמשחק הראשון של הסופר קאפ הספרדי. אתלטיקו, מחזיקת הגביע הספרדי, התמודדה במפגש גמר כפול מול ברצלונה, האלופה המכהנת, ובמשחק הראשון, עם פיליול בשער, גברה עליה 1–3 בדרך לזכייה בתואר (במשחק השני, ללא פיליול, הפסידה אתלטיקו בתוצאה 0–1 אבל זכתה בתואר). לאחר משחקים אלו נעדר פיליול במשך שלושה חודשים מהמגרשים, ומאז חזר להרכב באופן כמעט קבוע. הוא עמד בשערה של אתלטיקו בגמר גביע אירופה למחזיקות 1986, בסטאד דה ז'רלן שבליון, במפגש מול דינמו קייב. כבר בדקה ה-9 ספג השוער הוותיק את השער הראשון במשחק, שהסתיים בהפסדה של אתלטיקו בתוצאה 0–3.
עם סיום העונה חזר פיליול לארגנטינה, וחזר לראסינג קלוב אותה עזב לטובת ריבר פלייט 13 שנים קודם לכן. ב-1988 התקיים טורניר סופרקופה סודאמריקנה הראשון בהיסטוריה. הטורניר הפגיש בין מחזיקות גביע ליברטדורס לתולדותיו, וראסינג, עם פיליול בשערה, הייתה לקבוצה הראשונה בהיסטוריה שזוכה בטורניר. ראסינג הדיחה בדרכה לזכייה את סנטוס הברזילאית, ריבר פלייט בה שיחק פיליול בעבר, ובמפגש גמר כפול ניצחה את קרוזיירו 3-2 בסיכום שני המפגשים. פיליול פתח בהרכב בשני מפגשי הגמר. באותה שנה התמודדה ראסינג בצמרת הליגה הארגנטינאית, בטרם סיימה את העונה במקום השלישי.
לאחר עונה אחת נוספת בראסינג קלוב עבר פילול, אז כבר בן 39, לולס סארספילד. 42 הופעות בשתי עונות בקבוצה, ובסיומן, בשנת 1991, פרש פיליול ממשחק פעיל בגיל 41. הוא מחזיק עד היום, בצוותא עם הוגו גאטי, בשיא הדיפת הפנדלים בליגה הארגנטינאית, עם 26 הדיפות במהלך הקריירה. הפנדל האחרון שעצר היה במדי ולס סארספילד, כשפגש את קבוצתו לשעבר ריבר פלייט. הדיפת הפנדל מנעה מריבר פלייט את הזכייה באליפות.
קריירת משחק > נבחרת ארגנטינה

פיליול החל את דרכו בנבחרת ארגנטינה ב-1974. הוא זומן כשוער שלישי לסגל ארגנטינה למונדיאל 1974 בגרמניה המערבית. לאחר שהנבחרת צלחה את שלב הבתים הראשון, היא החלה את דרכה בשלב הבתים השני עם הפסדים להולנד ולברזיל, שגמרו מעשית את סיכויה להעפיל לגמר, או למשחק על המקום השלישי. ב-3 ביולי פגשה ארגנטינה למשחק השלישי בשלב זה את גרמניה המזרחית, ופיליול זכה להופעת בכורה במדי הנבחרת בזמן המונדיאל. המשחק הסתיים בשוויון 1-1.
עד ל-1975 הוסיף פיליול להיות השוער השני של הנבחרת, אחרי הוגו גאטי, אך לאחר שהאחרון נפצע ונאלץ להיעדר, תפס פיליול את מקומו כשוער הבכיר בנבחרת. הוא זומן על ידי ססאר לואיס מנוטי כשוער הראשון למונדיאל 1978 אותו אירחה ארגנטינה. פיליול פתח ושיחק לאורך כל משחקיה של ארגנטינה בטורניר. בשלב הבתים הראשון ספג פיליול שער אחד בכל משחק, אך בשלב הבתים השני שמר על רשת נקייה בכל שלושת משחקיה של ארנטינה. במשחק הראשון של ארגנטינה בשלב זה, עצר פיליול פנדל של קז'ימייז' דיינה, קפטן פולין, בדרך לניצחון 0–2. במשחק הגמר ניצחה ארגנטינה 1–3 את הולנד בהארכה וזכתה בתואר. במהלך המשחק הציל פיליול מספר שערים, עד שנכנע לשער שוויון הולנדי בדקה ה-82, אך בסיומו של המשחק חגג עם נבחרתו זכייה ראשונה בהיסטוריה בתואר גביע העולם. פיליול נבחר כשוער של נבחרת הטורניר, ובכך זכה למעשה בתואר השוער המצטיין של מונדיאל 1978.
במונדיאל 1982 בספרד, הוסיף פיליול להיות השוער הבכיר של ארגנטינה. הוא פתח ושיחק לכל אורך חמשת משחקיה של ארגנטינה בטורניר, שהסתיים בשני הפסדים והדחה בשלב הבתים השני. ארגנטינה ספגה שבעה שערים בחמשת משחקיה, ופיליול הצליח לשמור על שער נקי רק פעם אחת, בשלב הבתים הראשון בניצחון 0–2 על אל סלוודור.
פיליול זכה לשחק בשני מונדיאלים עם מספרים לא שגרתיים על חולצתו. במונדיאל 1978, בו זכתה הנבחרת, שיחק פיליול עם הספרה 5 על הגב, בעוד במונדיאל 1982 שיחק עם הספרה 7. הסיבה נעוצה בשיטת מספור החולצות של נבחרת ארגנטינה, בה המיון נעשה לפי אלפביתי, ולא לפי עמדות במגרש.
פיליול הוסיף לשחק במדי הנבחרת במסגרת מוקדמות מונדיאל 1986, אך לא זומן לבסוף על ידי קרלוס בילארדו לסגל הנבחרת לטורניר, וסיים את דרכו הבינלאומית.
ב-11 שנים במדי הנבחרת, רשם פיליול 58 הופעות, יותר מכל שוער ארגנטינאי אחר, מתוכן 13 במסגרת טורנירי גביע העולם.
לאחר הפרישה

לאחר פרישתו ממשחק פעיל, שימש פיליול לתקופה מסוימת כמאמן השוערים של נבחרת ארגנטינה. ב-2004 התמנה לתפקיד המאמן הראשי של ראסינג קלוב, במדיה שיחק בעבר, אך הוא סיים את תפקידו בתום 30 משחקים בלבד. לאחר מכן שב לנבחרת ארגנטינה, שם חזר לתפקיד מאמן השוערים, ובנוסף שימש כיועץ לנבחרת הנוער. הוא נכלל בסגל המקצועי של הנבחרת למונדיאל 2006.
החל משנת 2008, החלה בארגנטינה חלוקת פרס אובלדו פיליול, פרס הנושא את שמו של השוער ומחולק לשוער עם ממוצע ספיגת השערים למשחק הנמוך ביותר בליגה הארגנטינאית. החל מטורניר הקלאוסורה של 2009, הפך התואר למוכר רשמית על ידי התאחדות הכדורגל הארגנטינאית.
ב-2010 חזר פיליול לריבר פלייט, במדיה שיחק 11 שנים, ותפקד בה במשך כשנה כמאמן שוערים, עד שהתפטר לאחר שטען ליחס מזלזל אליו מצידו של השוער הראשון, חואן פבלו קאריסו.
תארים

ריבר פלייט
אליפות ארגנטינה (7): 1975 (מטרופוליטנו), 1975 (נסיונל), 1977 (מטרופוליטנו), 1979 (מטרופוליטנו), 1979 (נסיונל), 1980 (מטרופוליטנו), 1981 (נסיונל)
אתלטיקו מדריד
הסופר קאפ הספרדי: 1985
ראסינג קלוב
סופרקופה סודאמריקנה: 1988
נבחרת ארגנטינה
גביע העולם: 1978
כדורגלן השנה בארגנטינה: 1977
השוער המצטיין של מונדיאל 1978
נבחרת הטורניר של מונדיאל 1978
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1969 | קילמס | ארגנטינהליגת המשנה הארגנטינאית | 1 | 0 |
| 1970 | קילמס | ארגנטינהליגת המשנה הארגנטינאית | 33 | 0 |
| 1971 | קילמס | ארגנטינהליגת המשנה הארגנטינאית | 23 | 0 |
| 1972 | ראסינג קלוב | ארגנטינהליגת העל הארגנטינאית | 40 | 0 |
| 1973 | ראסינג קלוב | ארגנטינהליגת העל הארגנטינאית | 19 | 0 |
| 1973 | ריבר פלייט | ארגנטינהליגת העל הארגנטינאית | 2 | 0 |
| 1974 | ריבר פלייט | ארגנטינהליגת העל הארגנטינאית | 22 | 0 |
| 1975 | ריבר פלייט | ארגנטינהליגת העל הארגנטינאית | 58 | 0 |
| 1976 | ריבר פלייט | ארגנטינהליגת העל הארגנטינאית | 39 | 0 |
| 1977 | ריבר פלייט | ארגנטינהליגת העל הארגנטינאית | 56 | 0 |
| 1978 | ריבר פלייט | ארגנטינהליגת העל הארגנטינאית | 19 | 0 |
| 1979 | ריבר פלייט | ארגנטינהליגת העל הארגנטינאית | 37 | 0 |
| 1980 | ריבר פלייט | ארגנטינהליגת העל הארגנטינאית | 47 | 0 |
| 1981 | ריבר פלייט | ארגנטינהליגת העל הארגנטינאית | 43 | 0 |
| 1982 | ריבר פלייט | ארגנטינהליגת העל הארגנטינאית | 23 | 0 |
| 1983 | ריבר פלייט | ארגנטינהליגת העל הארגנטינאית | 14 | 0 |
| 1983 | ארחנטינוס ג'וניורס | ארגנטינהליגת העל הארגנטינאית | 17 | 0 |
| 1984 | פלמנגו | ברזילליגת העל הברזילאית | 21 | 0 |
| 1985 | פלמנגו | ברזילליגת העל הברזילאית | 13 | 0 |
| 1985/1986 | אתלטיקו מדריד | ספרדלה ליגה | 17 | 0 |
| 1986/1987 | ראסינג קלוב | ארגנטינהליגת העל הארגנטינאית | 13 | 0 |
| 1987/1988 | ראסינג קלוב | ארגנטינהליגת העל הארגנטינאית | 35 | 0 |
| 1988/1989 | ראסינג קלוב | ארגנטינהליגת העל הארגנטינאית | 23 | 0 |
| 1989/1990 | ולס סארספילד | ארגנטינהליגת העל הארגנטינאית | 23 | 0 |
| 1990/1991 | ולס סארספילד | ארגנטינהליגת העל הארגנטינאית | 19 | 0 |
| סך הכל קריירה | סך הכל קריירה | סך הכל קריירה | 657 | 0 |
סטטיסטיקות > נבחרת לאומית

| נבחרת ארגנטינה> שנה | נבחרת ארגנטינה> הופעות | נבחרת ארגנטינה> שערים |
| --- | --- | --- |
| 1974 | 1 | 0 |
1975: 0
| 1976 | 1 | 0 |
| 1977 | 1 | 0 |
| 1978 | 13 | 0 |
| 1979 | 5 | 0 |
| 1980 | 9 | 0 |
| 1981 | 4 | 0 |
| 1982 | 8 | 0 |
| 1983 | 5 | 0 |
| 1984 | 2 | 0 |
| 1985 | 9 | 0 |
| סה"כ | 58 | 0 |
הערות שוליים

↑  יניב בינו‏, עכשיו לכו תחפשו לכם קלאסיקו, באתר וואלה, 27 ביוני 2011
| נבחרת ארגנטינה – מונדיאל 1974 |
| --- | --- | --- |
|  1 קרנבאלי •  2 אז'אלה •  3 באבינגטון •  4 בלבואנה •  5 ברגאס •  6 ברינדיסי •  7 קראסקוסה •  8 צ'סארטה •  9 גלאריה •  10 הרדיה •   11 הואוסמן •  12 פיליול • 13 קמפס •  14 פרפומו • 15 פוי • 16 סה • 17 סקאו • 18 טלץ' • 19 טוניירי • 20 וולף • 21 סנטורו • 22 יסאלדה • מאמן: קאפ |  1 קרנבאלי •  2 אז'אלה •  3 באבינגטון •  4 בלבואנה •  5 ברגאס •  6 ברינדיסי •  7 קראסקוסה •  8 צ'סארטה •  9 גלאריה •  10 הרדיה •   11 הואוסמן •  12 פיליול • 13 קמפס •  14 פרפומו • 15 פוי • 16 סה • 17 סקאו • 18 טלץ' • 19 טוניירי • 20 וולף • 21 סנטורו • 22 יסאלדה • מאמן: קאפ | ארגנטינה |
| נבחרת ארגנטינה – מונדיאל 1978 (מקום ראשון) |
| --- | --- | --- |
|  1 אלונסו •  2 ארדילס •  3 באליי •  4 ברטוני •  5 פיליול •  6 גאז'גו •  7 ל. גלבאן •  8 ר. גלבאן •  9 הואוסמן •  10 קמפס •   11 קילר •  12 לארוסה • 13 לה וולפה •  14 לוקה • 15 אולגין • 16 אורטיס • 17 אוביידו • 18 פגאניני • 19 פסארלה • 20 טרנטיני • 21 ולנסיה • 22 ויז'ה • מאמן: מנוטי |  1 אלונסו •  2 ארדילס •  3 באליי •  4 ברטוני •  5 פיליול •  6 גאז'גו •  7 ל. גלבאן •  8 ר. גלבאן •  9 הואוסמן •  10 קמפס •   11 קילר •  12 לארוסה • 13 לה וולפה •  14 לוקה • 15 אולגין • 16 אורטיס • 17 אוביידו • 18 פגאניני • 19 פסארלה • 20 טרנטיני • 21 ולנסיה • 22 ויז'ה • מאמן: מנוטי | ארגנטינה |
| נבחרת ארגנטינה – מונדיאל 1982 |
| --- | --- | --- |
|  1 ארדילס •  2 באליי •  3 ברבאס •  4 ברטוני •  5 קלדרון •  6 דיאס •  7 פיליול •  8 גלבאן •  9 גאז'גו •  10 מראדונה •   11 קמפס •  12 הרננדס • 13 אולרטיקואצ'אה •  14 אולגין • 15 פסארלה • 16 פומפידו • 17 סנטמריה • 18 טרנטיני • 19 טרוסרו • 20 ולדאנו • 21 ולנסיה • 22 ואן טוינה • מאמן: מנוטי |  1 ארדילס •  2 באליי •  3 ברבאס •  4 ברטוני •  5 קלדרון •  6 דיאס •  7 פיליול •  8 גלבאן •  9 גאז'גו •  10 מראדונה •   11 קמפס •  12 הרננדס • 13 אולרטיקואצ'אה •  14 אולגין • 15 פסארלה • 16 פומפידו • 17 סנטמריה • 18 טרנטיני • 19 טרוסרו • 20 ולדאנו • 21 ולנסיה • 22 ואן טוינה • מאמן: מנוטי | ארגנטינה |
| נבחרת ארגנטינה – קופה אמריקה 1983 |
| --- | --- | --- |
|  1 בראון •  2 בוחדו •  3 בורוצ'גה •  4 קמינו •  5 קלאוסן •  6 פיליול •  7 גארקה •  8 גארה •  9 ג'וסטי •  10 אינסואה •   11 חורחה •  12 מרנגוני • 13 מואוסו •  14 מרסיקו • 15 אולרטיקואצ'אה • 16 פונסה • 17 פומפידו • 18 ראמוס • 19 רינלדי • 20 רוסו • 21 סאבלה • 22 טרוסרו • מאמן: בילארדו |  1 בראון •  2 בוחדו •  3 בורוצ'גה •  4 קמינו •  5 קלאוסן •  6 פיליול •  7 גארקה •  8 גארה •  9 ג'וסטי •  10 אינסואה •   11 חורחה •  12 מרנגוני • 13 מואוסו •  14 מרסיקו • 15 אולרטיקואצ'אה • 16 פונסה • 17 פומפידו • 18 ראמוס • 19 רינלדי • 20 רוסו • 21 סאבלה • 22 טרוסרו • מאמן: בילארדו | ארגנטינה |
פיליול (מספר 12, בגבו למצלמה) במהלך הופעת הבכורה שלו במדי ארגנטינה מול גרמניה המזרחית, מונדיאל 1974
אגילולפינגים

| --- | --- |
 מדינה:  דוכסות בוואריה (550 לערך – 788) ממלכת הלומברדים (616–712 לסירוגין)
 אתניות:  פרנקים
 
האגילולפינגים (Agilolfing) היו משפחת אצולה ממוצא פרנקי, ששלטה בדוכסות בוואריה מטעם המלכים המרובינגים, הסוזרנים שלהם, בערך משנת 550 עד 788. ענף של האגילולפינגים שלט גם בממלכת הלומברדים לסירוגין משנת 616 עד 712. הם מוזכרים כשושלת המובילה בחוק הבווארי (743 בערך). מקום מגוריהם בבוואריה היה ברגנסבורג.